« \_\_\_\_» \_\_\_\_\_\_\_\_\_\_ 20\_\_\_\_ թ. N0

Ձեր « \_\_\_\_ »\_\_\_\_\_\_\_\_\_\_ 20\_\_\_\_ թ. N0

**Մեդիա նախաձեռնությունների**

**կենտրոնի լրագրող՝**

**Օֆելիա Սիմոնյանին**

Ի պատասխան 03.06.2021թ.-ով թվագրված տեղեկություն ստանալու Ձեր հարցման, սույնին կից տրամադրվում է հայցվող տեղեկատվությունը՝ 1998, 1999 և 2000 թթ.-ին ՀՀ սահմանային անցակետերով իրականացված ժամանումների և մեկնումների սահմանային գրանցումների վերաբերյալ, ինչպես նաև այն արտացոլող գծապատկերը: Տեղեկացվում է նաև, որ ժամանումների և մեկնումների սահմանային գրանցումների ցուցանիշները ներկայացնում են Հայաստան մուտքի և Հայաստանից ելքի ծավալները և, Միջազգային միգրացիայի վիճակագրության տեսանկյունից, դրանք չեն դիտարկվում որպես արտագաղթի և/կամ ներգաղթի տվյալներ:

ՄԱԿ-ի Միգրացիայի միջազգային կազմակերպության սահմանումների համաձայն, անձը դասակարգվում է որպես **երկարաժամկետ միգրանտ**, եթե նա իր մշտական բնակության երկրից տեղաշարժվում է մեկ այլ երկիր՝ առնվազն մեկ տարի (12 ամիս) ժամկետով, իսկ իր մշտական բնակության երկրից մեկ այլ երկիր՝ առնվազն 3 ամիս, բայց մեկ տարուց (12 ամիս) պակաս ժամկետով տեղաշաժվող անձը դասակարգվում է որպես **կարճաժամկետ միգրանտ**, բացառությամբ այն դեպքերի, երբ այդ տեղաշարժը հանգստի, արձակուրդի, ընկերներին և մտերիմներին այցելության, գործուղման, բուժման կամ կրոնական ուխտագնացության նպատակով է: Միջազգային չափորոշիչներով՝ մինչև 3 ամիս ժամկետով տեղաշարժվողները միգրանտներ չեն համարվում:

Բնակ­չության միգրացիայի (հաշվառում/հաշվառումից հանում) վերաբերյալ

տվյալները 1998-2000թթ. համար ստացվել են ՀՀ ոստիկանության Անձնագրային և վիզաների վարչության տարածքային անձնագրային ստորաբաժանումների կողմից կազմված վիճակագրական հաշվառման «Եկողի» և «Մեկնողի» կտրոնների վիճակագրական մշակման արդյունքում (տվյալները տե'ս կից էլեկտրոնային նիշքում): Այդ տվյալները վերահաշվարկվել են ՀՀ 2001թ. մարդահամարի արդյունքների հիման վրա և միգրացիայի մնացորդի վերահաշվարկված ցուցանիշները (արտագաղթի և ներգաղթի ցուցանիշների տարբերությունը) կիրառվել է բնակչության թվաքանակի վերահաշվարկի նպատակով (տվյալները տե'ս կից էլեկտրոնային նիշքում):

Առդիր` 1 էլեկտրոնային նիշք:

|  |  |
| --- | --- |
| Հարգանքով՝  Նախագահի տեղակալ  Գ.Գևորգյան |  |

*Կատարող՝ Մարդահամարի և ժողովրդագրության բաժին*

*Հեռ. 011 52-45-28*